CELEX: 32016R0146
Language: et
Date: 2016-02-04 00:00:00
Title: Komisjoni rakendusmäärus (EL) 2016/146, 4. veebruar 2016, millega pikendatakse asendust vajava toimeaine lambda-tsühalotriini heakskiitu kooskõlas Euroopa Parlamendi ja nõukogu määrusega (EÜ) nr 1107/2009 taimekaitsevahendite turulelaskmise kohta ning muudetakse rakendusmääruse (EL) nr 540/2011 lisa (EMPs kohaldatav tekst)

5.2.2016   
            
            
               ET
            
            
               Euroopa Liidu Teataja
            
            
               L 30/7
            
         KOMISJONI RAKENDUSMÄÄRUS (EL) 2016/146,
   4. veebruar 2016,
   millega pikendatakse asendust vajava toimeaine lambda-tsühalotriini heakskiitu kooskõlas Euroopa Parlamendi ja nõukogu määrusega (EÜ) nr 1107/2009 taimekaitsevahendite turulelaskmise kohta ning muudetakse rakendusmääruse (EL) nr 540/2011 lisa
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 20 lõiget 1,
   ning arvestades järgmist:
   
               (1)
            
            
               Toimeaine lambda-tsühalotriini heakskiit, nagu on sätestatud komisjoni rakendusmääruse (EL) nr 540/2011 (2) lisa A osas, aegub 30. juunil 2016.
            
         
               (2)
            
            
               Taotlus pikendada lambda-tsühalotriini kuulumist nõukogu direktiivi 91/414/EMÜ (3) I lisasse on esitatud komisjoni määruse (EL) nr 1141/2010 (4) artikli 4 kohaselt kõnealuses artiklis sätestatud ajavahemiku jooksul.
            
         
               (3)
            
            
               Taotleja esitas täiendavad toimikud, mis on nõutud vastavalt määruse (EL) nr 1141/2010 artiklile 9. Referentliikmesriik leidis, et taotlus on täielik.
            
         
               (4)
            
            
               Referentliikmesriik koostas kaasreferentliikmesriigiga konsulteerides pikendamise hindamisaruande ning esitas selle 28. veebruaril 2013 Euroopa Toiduohutusametile (edaspidi „toiduohutusamet”) ja komisjonile.
            
         
               (5)
            
            
               Toiduohutusamet edastas pikendamise hindamisaruande taotlejale ja liikmesriikidele märkuste esitamiseks ning edastas saadud märkused komisjonile. Toiduohutusamet tegi ka täiendava koondtoimiku avalikkusele kättesaadavaks.
            
         
               (6)
            
            
               11. märtsil 2015 esitas toiduohutusamet komisjonile oma 23. aprilli 2014 järelduse (5) muudetud versiooni selle kohta, kas lambda-tsühalotriin võib eeldatavalt vastata määruse (EÜ) nr 1107/2009 artiklis 4 sätestatud heakskiitmise nõuetele. Komisjon esitas esialgse läbivaatamisaruande lambda-tsühalotriini kohta alalisele taime-, looma-, toidu- ja söödakomiteele 28. mail 2015.
            
         
               (7)
            
            
               Vähemalt ühe nimetatud toimeainet sisaldava taimekaitsevahendi puhul on ühe või mitme iseloomuliku kasutusviisiga seoses leidnud kinnitust, et artiklis 4 sätestatud heakskiitmisnõuded on täidetud. Seega loetakse need heakskiitmisnõuded täidetuks.
            
         
               (8)
            
            
               Lambda-tsühalotriini heakskiidu kehtivusaja pikendamisega seotud riskide hindamisel käsitletakse piiratud arvu iseloomulikke kasutusalasid, mis siiski ei sea piiranguid nendele kasutusaladele, mida lambda-tsühalotriini sisaldavate taimekaitsevahendite puhul võidakse lubada. Seega on asjakohane insektitsiidina kasutamise piirang kaotada.
            
         
               (9)
            
            
               Komisjon arvestab siiski, et lambda-tsühalotriin on määruse (EÜ) nr 1107/2009 artikli 24 kohaselt asendust vajav aine. Käitaja ainega kokkupuute vastuvõetav tase on oluliselt väiksem kui enamikul insektitsiidide rühmas heakskiidetud toimeainetel. Peale selle on lambda-tsühalotriin bioakumuleeruv ja toksiline aine määruse (EÜ) nr 1107/2009 II lisa punktide 3.7.2.2 ja 3.7.2.3 kohaselt, võttes arvesse, et biokontsentratsioonitegur on suurem kui 2000 ning pikaajalise täheldatava toimeta doos on mageveeorganismide puhul väiksem kui 0,01 mg/l. Seega vastab lambda-tsühalotriin määruse (EÜ) nr 1107/2009 II lisa punkti 4 esimeses ja teises taandes sätestatud tingimustele.
            
         
               (10)
            
            
               Määruse (EÜ) nr 1107/2009 artikli 13 lõike 2 kohaselt ja kooskõlas artikliga 6 ning teaduse ja tehnika arengut arvestades oleks siiski vaja lisada teatavad tingimused. Eelkõige on asjakohane nõuda kinnitavat lisateavet.
            
         
               (11)
            
            
               Seetõttu on asjakohane pikendada asendust vajava toimeaine lambda-tsühalotriini heakskiitu.
            
         
               (12)
            
            
               Määruse (EÜ) nr 1107/2009 artikli 20 lõike 3 kohaselt, koostoimes sama määruse artikli 13 lõikega 4, tuleks rakendusmääruse (EL) nr 540/2011 lisa vastavalt muuta.
            
         
               (13)
            
            
               Komisjoni rakendusmäärusega (EL) 2015/1885 (6) pikendati lambda-tsühalotriini heakskiidu kehtivusaja lõppkuupäeva 30. juunini 2016, et pikendamise saaks lõpule viia enne aine heakskiidu aegumist. Võttes arvesse, et heakskiidu pikendamise otsus võeti vastu siiski enne heakskiidu pikendatud lõppkuupäeva, tuleks käesolevat määrust kohaldada alates 1. aprillist 2016.
            
         
               (14)
            
            
               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Asendust vajava toimeaine heakskiidu pikendamine
   Asendust vajava toimeaine lambda-tsühalotriini heakskiitu pikendatakse vastavalt I lisale.
   Artikkel 2
   Rakendusmääruse (EL) nr 540/2011 muutmine
   Rakendusmääruse (EL) nr 540/2011 lisa muudetakse vastavalt käesoleva määruse II lisale.
   Artikkel 3
   Jõustumine ja kohaldamise kuupäev
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates 1. aprillist 2016.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 4. veebruar 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 309, 24.11.2009, lk 1.
   
      (2)  Komisjoni 25. mai 2011. aasta rakendusmäärus (EL) nr 540/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).
   
      (3)  Nõukogu 15. juuli 1991. aasta direktiiv 91/414/EMÜ, taimekaitsevahendite turuleviimise kohta (EÜT L 230, 19.8.1991, lk 1).
   
      (4)  Komisjoni 7. detsembri 2010. aasta määrus (EL) nr 1141/2010, millega sätestatakse menetlus teise toimeainete rühma nõukogu direktiivi 91/414/EMÜ I lisasse kuulumise pikendamiseks ja kehtestatakse kõnealuste ainete loetelu (ELT L 322, 8.12.2010, lk 10).
   
      (5)  EFSA Journal (2014);12(5):3677. Kättesaadav internetis: www.efsa.europa.eu.
   
      (6)  Komisjoni 20. oktoobri 2015. aasta rakendusmäärus (EL) 2015/1885, millega muudetakse rakendusmäärust (EL) nr 540/2011 seoses toimeainete 2,4-D, atsibensolaar-S-metüüli, amitrooli, bentasooni, butüültsühalofopi, dikvaadi, esfenvaleraadi, famoksadooni, flumioksasiini, DPX KE 459 (metüülflupüürsulfurooni), glüfosaadi, iprovalikarbi, isoproturooni, lambda-tsühalotriini, metalaksüül-M'i, metsulfuroon-metüüli, pikolinafeeni, prosulfurooni, pümetrosiini, püraflufeenetüüli, tiabendasooli, metüültifensulfurooni ja triasulfurooni heakskiidu kehtivusaja pikendamisega (ELT L 276, 21.10.2015, lk 48).
   
      I LISA
      
                  Üldnimetus, tunnuskoodid
               
               
                  IUPACi nimetus
               
               
                  Puhtus (1)
                  
               
               
                  Heakskiitmine
               
               
                  Heakskiitmise aegumine
               
               
                  Erisätted
               
            
                  Lambda-tsühalotriin
                  CASi nr 91465-08–6
                  CIPACi nr 463
               
               
                  Järgmiste ainete segu vahekorras 1:1:
                  (R)-α-tsüano-3-fenoksübensüül (1S,3S)-3-[(Z)-2-kloro-3,3,3-trifluoropropenüül]-2,2-dimetüültsüklopropaankarboksülaat ja (S)-α-tsüano-3-fenoksübensüül (1R,3R)-3-[(Z)-2-kloro-3,3,3-trifluoropropenüül]-2,2-dimetüültsüklopropaankarboksülaat või (R)-α-tsüano-3-fenoksübensüül (1S)-cis-3-[(Z)-2-kloro-3,3,3-trifluoropropenüül]-2,2-dimetüültsüklopropaankarboksülaat ja (S)-α-tsüano-3-fenoksübensüül (1R)-cis-3-[(Z)-2-kloro-3,3,3-trifluoropropenüül]-2,2-dimetüültsüklopropaankarboksülaat
               
               
                  900 g/kg
               
               
                  1. aprill 2016
               
               
                  31. märts 2023
               
               
                  Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse lambda-tsühalotriini kohta koostatud läbivaatusaruande järeldusi, eriti selle I ja II liidet.
                  Üldhindamisel peavad liikmesriigid pöörama erilist tähelepanu:
                  
                              a)
                           
                           
                              käitajate, töötajate ja kõrvalseisjate kaitsele;
                           
                        
                              b)
                           
                           
                              töödeldud kaupades potentsiaalselt moodustuvatele metaboliitidele;
                           
                        
                              c)
                           
                           
                              riskile veeorganismide, imetajate ja sihtrühma mittekuuluvate lülijalgsete jaoks.
                           
                        Vajaduse korral hõlmavad kasutustingimused riskide vähendamise meetmete võtmist.
                  Taotluse esitajad peavad esitama järgmise kinnitava teabe:
                  
                              1)
                           
                           
                              süstemaatilise ülevaate, et hinnata olemasolevat tõendusmaterjali lambda-tsühalotriiniga kokkupuute mõjust spermale kasutades olemasolevaid juhendmaterjale (nt EFSA GD on Systematic Review methodology [Euroopa Toiduohutusameti süstemaatilise ülevaate juhised], 2010);
                           
                        
                              2)
                           
                           
                              toksikoloogilise teabe, et hinnata metaboliitide V (PBA) ja XXIII (PBA(OH)) toksikoloogilist profiili.
                           
                        Taotlejad peavad kõnealuse teabe esitama komisjonile, liikmesriikidele ja toiduohutusametile 1. aprilliks 2018.
               
            
         (1)  Täiendavad andmed toimeaine identifitseerimiseks ja määratlemiseks on esitatud läbivaatusaruandes.
   
   
      II LISA
      Rakendusmääruse (EL) nr 540/2011 lisa muudetakse järgmiselt:
      
                  1)
               
               
                  A osast jäetakse välja kanne 12 lambda-tsühalotriini kohta;
               
            
                  2)
               
               
                  E osasse lisatakse järgmine kanne:
                  
                               
                           
                           
                              Üldnimetus, tunnuskoodid
                           
                           
                              IUPACi nimetus
                           
                           
                              Puhtus (1)
                              
                           
                           
                              Heakskiitmine
                           
                           
                              Heakskiitmise aegumine
                           
                           
                              Erisätted
                           
                        
                              „5)
                           
                           
                              Lambda-tsühalotriin
                              CASi nr 91465-08–6
                              CIPACi nr 463
                           
                           
                              Järgmiste ainete segu vahekorras 1:1:
                              (R)-α-tsüano-3-fenoksübensüül (1S,3S)-3-[(Z)-2-kloro-3,3,3-trifluoropropenüül]-2,2-dimetüültsüklopropaankarboksülaat ja (S)-α-tsüano-3-fenoksübensüül (1R,3R)-3-[(Z)-2-kloro-3,3,3-trifluoropropenüül]-2,2-dimetüültsüklopropaankarboksülaat või (R)-α-tsüano-3-fenoksübensüül (1S)-cis-3-[(Z)-2-kloro-3,3,3-trifluoropropenüül]-2,2-dimetüültsüklopropaankarboksülaat ja (S)-α-tsüano-3-fenoksübensüül (1R)-cis-3-[(Z)-2-kloro-3,3,3-trifluoropropenüül]-2,2-dimetüültsüklopropaankarboksülaat
                           
                           
                              900 g/kg
                           
                           
                              1. aprill 2016
                           
                           
                              31. märts 2023
                           
                           
                              Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse lambda-tsühalotriini kohta koostatud läbivaatusaruande järeldusi, eriti selle I ja II liidet.
                              Üldhindamisel peavad liikmesriigid pöörama erilist tähelepanu:
                              
                                          a)
                                       
                                       
                                          käitajate, töötajate ja kõrvalseisjate kaitsele;
                                       
                                    
                                          b)
                                       
                                       
                                          töödeldud kaupades potentsiaalselt moodustuvatele metaboliitidele;
                                       
                                    
                                          c)
                                       
                                       
                                          riskile veeorganismide, imetajate ja sihtrühma mittekuuluvate lülijalgsete jaoks.
                                       
                                    Vajaduse korral hõlmavad kasutustingimused riskide vähendamise meetmete võtmist.
                              Taotluse esitajad peavad esitama järgmise kinnitava teabe:
                              
                                          1)
                                       
                                       
                                          süstemaatilise ülevaate, et hinnata olemasolevat tõendusmaterjali lambda-tsühalotriiniga kokkupuute mõjust spermale kasutades olemasolevaid juhendmaterjale (nt EFSA GD on Systematic Review methodology [Euroopa Toiduohutusameti süstemaatilise ülevaate juhised], 2010);
                                       
                                    
                                          2)
                                       
                                       
                                          toksikoloogilise teabe, et hinnata metaboliitide V (PBA) ja XXIII (PBA(OH)) toksikoloogilist profiili.
                                       
                                    Taotlejad peavad kõnealuse teabe esitama komisjonile, liikmesriikidele ja ametile 1. aprilliks 2018.”
                           
                        
            
         (1)  Täiendavad andmed toimeaine identifitseerimiseks ja määratlemiseks on esitatud läbivaatusaruandes.